A Dr. Đorđe Natošević-elismerés odaítéléséről szóló határozat (Vajdaság AT Hivatalos Lapja, 8/01., 10/10. és 37/14. szám) 6. szakaszának 1. bekezdése és 9. szakaszának alapján, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

**P Á L Y Á Z A T O T**

h i r d e t

**a Dr. Đorđe Natošević-elismerés 2016/2017. tanévben való odaítélésére**

**I.**

A Dr. Đorđe Natošević-elismerés (a továbbiakban: Elismerés) odaítélésére meghirdetett pályázaton joguk van részt venni a Vajdaság Autonóm Tartomány területén székhellyel rendelkező iskoláskor előtti intézményeknek, általános iskoláknak, középiskoláknak, zeneiskoláknak, balettiskoláknak, művészeti iskoláknak, és a fogyatékkal élő gyermekek általános és középfokú oktatását folytató iskoláknak, valamint az ezen intézményekben foglalkoztatott nevelőknek, tanároknak, szakmunkatársaknak és munkatársaknak, az ezen intérményekben foglalkoztatott szakmunkatársak munkaprogramjáról szóló szabályzattal összhangban.

A pályázati jelentkezést benyújthatják önállóan az iskoláskor előtti intézmények, az általános iskolák és a középiskolák, zeneiskolák, balettiskolák, művészeti iskolák és a fogyatékkal élő gyermekek általános és középfokú oktatását folytató iskolák, az ezen intézmények tanárai, nevelői, szakmunkatársai és munkatársai, vagy pedig az ezen Elismerés odaítélésére előterjeszthetik őket a tanulók, a szülők, a helyi önkormányzati szervek, a szakmai egyesületek és más jogi és természetes személyek.

A pályázat részvevőjének, illetve az előterjesztőjének be kell nyújtania a pályázati feltételek teljesítéséről szóló bizonyítékokat.

A feltételek teljesítéséről szóló bizonyítékokat és a mellékleteket a jelentkezés mellett a beterjesztőnek teljes egészében elektronikus formában (legfeljebb 3 DVD vagy 5 CD terjedelemben) kell megküldenie.

**II.**

Az Elismerést az előző két tanév folyamán az oktató-nevelő munkában és a tanítás során a korszerű módszerek alkalmazásával elért kiváló eredményekért kell odaítélni a következő területeken: az iskoláskor előtti nevelés és oktatás, a tanítás, az iskoláskor előtti tehetséges gyermekekkel és a tehetséges tanulókkal folytatott munka, valamint azokkal folytatott tanítási munka, akik elmaradnak a nevelő-oktató munka tartalmainak és a tananyag tartalmainak elsajátításában, az iskoláskor előtti gyermekekkel és tanulókkal végzett szabad tevékenység, a nevelők, a tanárok, a szakmunkatársak és munkatársak szakmai továbbképzése, a tanulók pályaválasztása, a szülőkkel való együttműködés, a kulturális és közszolgálati tevékenység és a szűkebb és tágabb társadalmi környezettel való együttműködés, az intézmény vezetése, szervezete és munkája minőségének biztosítása, a tolerancia fejlesztése és a különbözőség elfogadása, az inkluzív oktatás és az intézmény alaptevékenységének keretében más területek.

**III.**

Az Elismerés odaítélésére alakított bizottság munkájáról szóló ügyrend, az Elismerés odaítéléséhez szükséges elért eredmények értékelésének működési területei és elemei, a pályázati jelentkezés formanyomtatványaival együtt hozzáférhetőek a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság következő internetes honlapján [www.puma.vojvodina.gov.rs](http://www.puma.vojvodina.gov.rs).

**IV.**

A jelentkezés, illetve az Elismerés pályázat szerinti odaítélésének javaslata tartalmazza: az előterjesztett vagy bejelentkezett jelölt adatait (iskoláskor előtti intézmény, iskola, nevelő, tanár, szakmunkatárs vagy munkatárs); az előterjesztő alapvető adatait, a 2015/2016. és 2016/2017. évi tanévben elért eredményekről szóló adatokat és mellékleteket, az oktató-nevelő munka valamennyi területére vonatkozóan, amelyet értékelni kell, a bizottság munkájáról szóló ügyrenddel összhangban.

**V.**

A pályázat 2017. szeptember 1-től szeptember 30-ig áll nyitva.

A késve érkezett és hiányos jelentkezéseket nem vesszük figyelembe.

A jelentkezést, illetve az Elismerés odaítélésére vonatkozó javaslatot, a bizonyítékokkal és mellékletekkel együtt a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkársághoz postán a következő címre kell megküldeni: Pokrajinski sekretarijat za obrazovanje, propise, upravu i nacionalne manjine – nacionalne zajednice, Bulevar Mihajla Pupina 16, 21000 Novi Sad (a következő megjelöléssel: za Konkurs za dodelu priznanja „dr Đorđe Natošević”)

Valamennyi kiegészítő információ megkapható a következő telefonszámon: 021/487-41-83, 487-46-09 és 487-40-35.

|  |  |  |  |
| --- | --- | --- | --- |
|  |  |  | Nyilas Mihály  tartományi titkár |